b'\n_START_ARTICLE_\nAlbertas Sarkanis\n_START_SECTION_\nBiografija\n_START_PARAGRAPH_\n1984 m. baig\xc4\x97 Latvijos universitet\xc4\x85 ir liko jame dirbti. Kartu dirbo Latvijos moksl\xc5\xb3 akademijos institute. 1993 m. Vilniaus universitete apgyn\xc4\x97 humanitarini\xc5\xb3 moksl\xc5\xb3 daktaro disertacij\xc4\x85 \xe2\x80\x9eLatvi\xc5\xb3 kalbos Aug\xc5\xa1zem\xc4\x97s s\xc4\x97li\xc5\xa1k\xc5\xb3j\xc5\xb3 \xc5\xa1nekt\xc5\xb3 prozodija ir vokalizmas: eksperimentiniai tyrimai\xe2\x80\x9c (vadovas prof. Aleksas Girdenis), 2000 m. baig\xc4\x97 \xc5\xbdenevos Politinio saugumo centro kursus._NEWLINE_Nuo 1990 m. Latvijos u\xc5\xbesienio reikal\xc5\xb3 ministerijos darbuotojas. Nuo 1990 m. spalio 10 d. iki 1991 m. rugs\xc4\x97jo 24 d. laikinasis reikal\xc5\xb3 patik\xc4\x97tinis, nuo 1993 m. sausio 20 d. iki 1996 m. bir\xc5\xbeelio m\xc4\x97n. Latvijos ambasadorius Lietuvoje, reziduojantis Vilniuje.  1996-1998 m. Latvijos URM valstyb\xc4\x97s sekretoriaus pavaduotojas.1998\xe2\x80\x932000 m. Latvijos ypatingasis ir \xc4\xafgaliotasis ambasadorius Suomijoje, reziduojantis Helsinkyje. 2001\xe2\x80\x932004 m. Latvijos URM generalinis inspektorius. 2003-2009 m. ambasadorius prie \xc5\xa0ventojo Sosto ir prie Maltos ordino, reziduojantis Var\xc5\xa1uvoje. 2004-2009 m.  Latvijos ambasadorius Lenkijoje. Nuo 2006 m. dar ir Bulgarijoje bei Rumunijoje, reziduojantis Var\xc5\xa1uvoje. 2009-2010 Latvijos ambasadorius Kazachstane, reziduojantis Astanoje. Nuo 2010 m. gruod\xc5\xbeio 21 d. \xe2\x80\x93 Latvijos URM generalinis inspektorius.  _NEWLINE_Kalba angli\xc5\xa1kai, lietuvi\xc5\xa1kai, lenki\xc5\xa1kai, rusi\xc5\xa1kai, latgalieti\xc5\xa1kai.'